祥厚

祥厚 ( 嘉慶六年 － 咸豐三年 ） ， 字寬甫 ， 清朝宗室 、 武將 。 隸滿洲鑲紅旗 ， 愛新覺羅汶來佐領下人 。 襲騎都尉世職 ， 授鑾儀衛整儀尉 ， 治儀正 、 佐領 。 累擢鑲紅旗蒙古副都統 ， 歷山海關 、 熊嶽 、 金州副都統 。 道光二十八年 ， 擢江寧將軍 。 咸豐三年 （ 1853年 ） 正月 ， 太平軍陷武昌 ， 兩江總督陸建瀛赴上游督師 ， 祥厚偕江蘇巡撫楊文定留守江寧府 （ 江寧城 ） 。 太平軍沿江而下 ， 壽春鎮總兵恩長戰死 ， 陸建瀛遽退 ， 楊文定亦不候旨逕赴鎮江 。 清廷逮陸建瀛治罪 ， 命祥厚兼署兩江總督 。 太平軍陷江寧城 ， 祥厚戰死 。 贈太子太保 ， 予二等輕車都尉世職 ， 諡忠勇 。 入祀京師昭忠祠 ， 並於江寧建專祠 。